
СЪОБЩЕНИЕ

съгласно чл.62а, ал.1 от Закона за водите



На основание чл. 62а, ал. 1, във връзка с чл. 44, ал. 1 и ал.2; чл.46, ал.1, т.1, буква “ж” и чл. 52, ал. 1, т. 4  от Закона за водите (ЗВ) и във връзка с чл.21, т.1, буква „а“ от Наредба за ползването на повърхностните води и постъпило Заявление в Басейнова дирекция „Дунавски район” гр. Плевен за откриване на процедура за издаване на разрешително за  водовземане и ползване на повърхностен воден обект, придружено с изискващите се по чл. 60, ал. 1, ал. 2, ал. 3 и ал. 4 от ЗВ данни и документи, обявявам следното съобщение:

1. Цел на заявеното използване на водите и на водните обекти:
1.1. Цел на заявеното водовземане: самостоятелно водоснабдяване за напояване на земеделски култури;
1.2. Цел на заявеното ползване на водните обекти: изграждане на съоръжения, необходими за реализиране на водовземането – монтиране на помпени агрегати в границите на водния обект – в бермата на реката.

	2. Водно тяло, в което се предвижда използване на водите и на водните обекти: река Студена, поречие р. Янтра водно тяло с код BG1YN200R028.
Река Студена в която при пункта на водовземането протича:
· средно многогодишно водно количество – 0,82 м3/сек;
· минималното средномесечно водно количество с обезпеченост 95% - 0,024 м3/сек;

            2а.  Заявление с вх. № РР-01-74/08.07.2026 г. за откриване на процедура за издаване на разрешително за водовземане и ползване на повърхностен воден обект – река Студена, поречие Янтра, с цел на водовземането: самостоятелно водоснабдяване за напояване на земеделски култури и цел на ползването – изграждане на нови системи и съоръжения, необходими за реализиране на водовземането – монтиране на помпени агрегати в границите на водния обект.

Извършена преценка на заявлението по чл. 61 от Закона за водите, при което е установено, че заявлението и приложената документация не отговарят на изискванията на Закона; 
Писмо с изх. № РР-01-74-1/20.07.2026 г. до заявителя за отстраняване на несъотвествия по преписката, съобразно изискванията на Закона за водите и Наредбата за ползването на повърхностните води.
С вх. № РР-01-74-2/18.09.2026 г. от заявителя са представени допълнителни документи за отстраняване несъответствията на преписката, в съответствие с изискванията на ЗВ и Наредбата за ползването на повърхностните води.
[bookmark: OLE_LINK3][bookmark: OLE_LINK2][bookmark: OLE_LINK1][bookmark: _GoBack]На основание чл.60, ал.13, т.4 от Закона за водите (ЗВ) от БДДР е изискана служебно информация от ТД – НАП, за наличие или липса на задължения на юридическото лице - заявител. От Национална агенция за приходите е предоставена информация по чл.87, ал.11 от ДОПК, с която уведомяват БДДР, че юридическото лице - заявител няма задължения.
На основание чл.60, ал.13, т.4 от Закона за водите (ЗВ) от БДДР е изискана служебно информация от Община Свищов и Община Ценово, за наличие или липса на задължения на юридическото лице - заявител. От Община Свищов и Община Ценово е предоставена информация по чл.87, ал.11 от ДОПК, с която уведомяват БДДР, че юридическото лице - заявител няма задължения.
Извършена е проверка относно наличие/липса на задължения на юридическото лице - заявител към ПУДООС с влязъл в сила АУПДВ, при което е установено, че заявителят няма задължения.
Направена преценка съгласно чл.62, ал.1 от Закона за водите, която е положителна.
Преценката по чл.62, ал.1 от Закона за водите се извършва спрямо План за управление на речните басейни (ПУРБ) 2022 – 2027 г., приет с Решение № 917/ 31.12.2024 г. на Министерски съвет и План за управление на риска от наводнения (ПУРН) 2022 – 2027, приет с Решение № 941/ 28.12.2023 г. на Министерски свет. Преценката е съобразена със следното:
Предвидени са две точки на водовземане, както следва:

Т.1. СШ 43°34'44" ИД 25°31'45"
и
Т.2. СШ 43°33'42" ИД 25°29'06"

	Местата на водовземане и ползване попадат в обхвата на повърхностно водно тяло, категория река от поречие Янтра с код  - BG1YN200R028. Географско описание на водното тяло: р. Студена от извор до вливане в р.Янтра при Новград.
	Екологично състояние на повърхностното водно тяло – умерено. Химично състояние на повърхностното водно тяло – неизвестно. 
Частта от водното тяло, в която са разположени местата на водовземане, попадат в защитени зони по Натура 2000, обявени за опазване на местообитания и биологични видове – попадат в ЗЗ за местообитания с име „Студена река“ и код BG0000233.
Местата на водовземане и ползване не  попадат в ЗЗ за ПБВ от повърхностни води. 
Отчитайки състоянието на повърхностно водно тяло, категория река с код BG1YN200R028, заложената в ПУРБ цел към 2027 г. за това водно тяло е “Постигане на СКОС за добро екологично състояние по показатели Фитобентос, Макрозообентос, Общ азот, Общ фосфор, БПК 5, Al до 2027г. Предотвратяване на влошаването и запазване на добро екологично състояние. Достигане на добро химично състояние по всички показатели“.

Заявеното искане за водовземане и за ползване на повърхностен воден обект – река Студена, поречие Янтра, с цел на водовземането: самостоятелно водоснабдяване за напояване на земеделски култури и цел на ползването – изграждане на нови системи и съоръжения, необходими за реализиране на водовземането – монтиране на помпени агрегати в границите на водния обект, не попада в обхвата на ограничителни и/или забранителни мерки, предвидени в ПУРБ и е допустимо съобразно Плана за управление на речните басейни (ПУРБ) в Дунавски район за басейново  2016-2021 година, приет с Решение № 1110/29.12.2016 г. на Министерски съвет.  

Съгласно ПУРН 2022-2027 г. заявеното искане за водовземане и ползване не попада в район със значителен потенциален риск от наводнения по чл.146г от ЗВ.
В програмата от мерки, заложени в ПУРН 2022 – 2027 г. в Дунавски район няма предвидени забрани и ограничения, касаещи реализирането на заявеното водовземане.

3. Системи или съоръжения, чрез които ще се реализира използване на водите и на водния обект: 
· Преместваеми дизелови помпени агрегати – 2 бр. за всяко напоително поле, Qраб.=160 м3/час=44,44 л/сек; 
· Водопровод – ПЕ тръба Ø250мм – 450м;
· Водопровод – ПЕ тръба Ø200мм – 3833м;
· Захранващи хидранти;
· Мобилни тръбно-ролкови машини – тип „макара“ – 4 бр.

	4. Място на използване на водите и на водния обект, местност, административно-териториална и териториална единица, код по ЕКАТТЕ: 

4.1. Място на водовземане – две точки на водовземане от река Студена в землището на с. Караманово, община Ценово, област Русе, ЕКАТТЕ 36316. 

Географски координати на точката на водовземане 1.:
СШ 43°34'44" ИД 25°31'45"

Географски координати на точката на водовземане 2.:
СШ 43°33'42" ИД 25°29'06"

4.2. Място на ползване - поставяне на дървени скари за монтиране на помпените агрегати – два участъка в границите на р. Студена, поречие Янтра в землището на с. Караманово, община Ценово, област Русе, ЕКАТТЕ 36316. 

Географски координати на точките на водовземане, които са и 
точки от мястото на ползване: 

Т.1. СШ 43°34'44" ИД 25°31'45"
и
Т.2. СШ 43°33'42" ИД 25°29'06"

4.3. Място на водоползване: Напоително поле 1889,854 дка, разположено в два масива: от т.1. се напояват 1262 дка земеделски площи, обхващащи имоти от масиви 11,12 и 13, а от т.2. се напояват 626,972 дка земеделски площи, обхващащи имоти от масиви 5, 25 и 26 в землището на с. Караманово, община Ценово, област Русе, ЕКАТТЕ 36316, съгласно Споразумение на масиви за ползване на земеделските земи, изготвено на основание чл.37в, ал.2 от ЗСПЗЗ за стопанската година 2025/2026 за землището на с. Караманово, община Ценово, област Русе, ЕКАТТЕ 36316.

5. Проектни параметри на използване на водите и на воднте обекти:
5.1. Проектни параметри на водовземането:
За т.1.
▪   разрешено водно количество – до 44,44  л/сек; 
▪   лимит на ползваната вода –      до 240 095 м3/годишно;
За т.2.
▪   разрешено водно количество – до 44,44  л/сек; 
▪   лимит на ползваната вода –      до 119 250 м3/годишно;

5.2. Проектни параметри на ползването:
▪  Два участъка в границите на р. Студена –– 20 м2 всеки един от двата участъка;

6. Условия, при които би могло да се предостави правото за използване на водите: 
6.1. Задължения за провеждане на собствен мониторинг и специфични изисквания към местата за мониторинг и програмата за мониторинг: 
6.1.1. Да се извършва ежемесечно наблюдение и периодичен отчет на ползваните водни обеми. В края на всяка календарна година да изпраща в Басейнова дирекция „Дунавски район” гр. Плевен справка – отчет за ползваните водни количества.
		6.1.2. Да се вземат веднъж годишно, в началото на поливния сезон от мястото на водовземане (Т.1.) водни проби от Акредитирана лаборатория, за качествата водите във водния обект. Задължителните за анализ физични и химични показатели на водата за напояване са: pН; електропроводимост; разтворен кислород; азот-нитратен; азот-нитритен; амониев азот; ортофосфати /PO4/, като Р; общ азот; общ фосфор; БПК в съответствие с изискванията на чл. 10 и Приложение № 2 от Наредба № 18/ 27.05.2009 г. (ДВ, бр. 43/ 2009 г.) “За качеството на водите за напояване на земеделските култури” и съгласно изискванията на Наредба № 1/ 29.04.2011 г. (ДВ, бр. 34/ 2011 г.) “За мониторинг на водите”. Протоколите от извършените водни проби да се изпращат в Басейнова дирекция „Дунавски район” гр. Плевен.
  6.2. Задължение за заплащане на такси и индивидуални показатели за определяне на таксата за предоставеното право на използване на водите:
6.2.1. Съгласно чл.194, ал.1, т.1, б „а” от ЗВ за правото на водовземане се заплаща такса на базата на отнетия обем вода, съгласно чл.194, ал.2 от ЗВ.
6.2.2. Ежегодно към 31 януари на следващата година титулярът на разрешителното, определя и декларира дължимата такса по образеца, утвърден от Министъра на околната среда и водите и обявен на интернет страниците на Басейновата дирекция и на Министерството на околната среда и водите. 
6.2.3. Внася определените такси в срок до 15 февруари на следващата година по бюджетната сметка на Басейнова дирекция, като в платежния документ посочва номера на разрешителното, периода, за който се внася таксата и че същите са по Закона за водите.
6.3. Използване на водите и водните обекти в съответствие с целите, параметрите и условията на тяхното предоставяне: Титулярът на разрешителното е длъжен да използва отнетото от водния обект водно количество в съответствие с посочената в разрешителното цел, при спазване на посочените в разрешителното параметри – разрешено водно количество и лимит на ползваната вода и при спазване на всички условия, при които е предоставено правото на използване на водите.
6.4. Осигуряване целогодишно подаване на минимално водно количество, необходимо за нормалното функциониране на екосистемите в реката:
6.4.1. Да осигурява целогодишно подаването на минимално водно количество след всяка една от двете точки на водовземане от река Студена, необходимо за нормалното функциониране на екосистемите във водния обект:
· 88 л/ сек до издаване и утвърждаване на методиката по чл. 135, т. 1 от Закона за водите за определяне на минимално допустим отток в реките;
· в съответствие с методиката по чл. 135, т. 1 от Закона за водите за определяне на минимално допустим отток в реките, след нейното  утвърждаване.
6.4.2. Да не извършва водовземане при маловодие (когато оттокът след мястото на водовземане е равен или по-малък от 10% от средномногогодишното водно количество, или е по-малко от минималното средномесечно водно количество с обезпеченост 95 %).
6.5. Монтиране на измервателни устройства за измерване на ползваните за различни цели водни обеми в определения в разрешителното срок:
6.5.1. След помпrтe с коrто се осъществява водовземането да се монтират необходимите измервателни устройства;
6.5.2. Титулярът на разрешителното следва да поддържа в изправност измервателните устройства за целия срок на действие на разрешителното.
6.6. Недопускане нарушаване на обществени интереси и придобити права, упражнявани по отношение на водните обекти и водностопанските системи и съоръжения: Разрешителното не дава право на компенсации при възникване на приоритетно водовземане;
  6.7. Уведомяване на контролиращия орган за датата на монтиране на измервателното устройство: Да се уведоми своевременно Басейнова дирекция „Дунавски район” гр. Плевен за датата на монтиране на измервателните устройства. Басейнова дирекция да състави протокол, удостоверяващ изправността на монтираните измервателни устройства, в съответствие с нормативните изисквания и да направи отчет на показанията.
 6.8. Уведомяване на контролиращия орган за неизправност на монитираното измервателно устройство в определения в разрешителното срок: При установяване на неизправност на монтираните измервателни устройства, титулярът на разрешителното е длъжен да уведоми писмено контролиращия орган, относно датата на установяване на неизправността.  
 6.9. Предоставяне на директора на басейновата дирекция на доклад за изпълнението на условията, посочени в разрешителното, в срок до 31 март на следващата отчетна година: Титулярът на разрешителното предоставя на Директора на Басейнова дирекция „Дунавски район” гр. Плевен, доклад за изпълнението на условията, посочени в разрешителното, в срок до 31 март на следващата отчетна година.
6.10. Предоставяне на информация от собствения мониторинг:
7.10.1. Да се съставят ежемесечно протоколи за ползваните водни обеми, които да се изпращат в Басейнова дирекция „Дунавски район” гр. Плевен, в края на всяка календарна година.
7.10.2. Да представи в Басейнова дирекция Дунавски район резултатите от провеждания физико-химичен мониторинг в срок от 15 дни, считано от изготвяне на протоколите за мониторинг.
6.11. Осигуряване на достъп при осъществяване на контрол на разрешителното и предоставяне на необходимите документи, данни, сведения, справки и обяснения, свързани с разрешеното водовземане и с предмета на проверката:
6.11.1. Титулярът на разрешителното е длъжен да допуска по всяко време контролиращия орган до мястото на ползване с оглед извършването на контрол на изпълнението на условията на разрешителното;
6.11.2. Титулярът на разрешителното е длъжен да представя на контролиращия орган необходимите документи, данни, сведения, справки и обяснения, свързани с разрешеното водовземане и предмета на проверката.
6.12. Други изисквания, съобразени със спецификата на водовземането: Да поддържа в изправност измервателните устройства за целия срок на действие на разрешителното. В случай, че се установи неизправност на измервателните устройства се заплаща такса за водовземане на база разрешено водно количество за периода на неизправност или ако този период не може да бъде установен – от последната проверка на Басейнова дирекция „Дунавски район” гр. Плевен до момента на възстановяване на изправността му.
6.13. Други условия: Да не се нарушава целостта на дигата;
6.14. Продължаване на разрешителното:
6.14.1. Продължаване срока на действие на разрешителното се извършва по реда на чл.78 от Закона за водите, като молбата за продължаване срока на действие на разрешителното се подава пред органа, който го е издал, подадена преди изтичане срока на действие на разрешителното;
6.14.2. Изменението на разрешителното се извършва по реда на чл.72÷чл.77 от Закона за водите;
6.14.3. Прекратяване на действието на разрешителното се извършва по реда и при условията на чл.79 от Закона за водите.
6.15. Отнемане на разрешителното:
6.15.1. Отнемане на разрешителното може да се постанови, включително и за: 
6.15.1.1. Осъществяване на водовземане и/или ползване извън целите, посочени в разрешителното.
6.15.1.2. Нарушаване условията на рарешителното.
6.15.1.3. Неупражняване на права, предоставени с разрешителното, в определения в него срок.
6.15.1.4. Неупражняване на права в определените в разрешителното параметри на използването.
6.12.2. Отнемането може да се отнася до част от водовземавнето и/или ползването, в който случай Директора на басейнова дирекция „Дунавски район” гр. Плевен определя тази част.
6.15.3. Отнемането на разрешителното при констатирани нарушения на целите, параметрите и на което и да е от условията за отнемане.

7. Място за представяне на писмени възражения или предложения от заинтересованите лица: До Басейнова дирекция „Дунавски район" по електронен път по реда на Закона за електронното управление, чрез лицензиран пощенски оператор или по друг начин, оповестен на интернет страницата на БДДР, съгласно чл. 18а, ал. 1 от Административнопроцесуалния кодекс.

Съгласно чл. 64, ал. 1, т. 2 и т. 3 от Закона за водите, заинтересованите лица могат да възразят срещу издаването на разрешителното или да предложат условия, при които същото да бъде издадено, с оглед гарантиране на лични или обществени интереси, в 14 дневен срок от обявяване на съобщението.

